CELEX: 62011CN0635
Language: sl
Date: 2011-12-09 00:00:00
Title: Zadeva C-635/11: Tožba, vložena 9. decembra 2011 – Evropska komisija proti Kraljevini Nizozemski

25.2.2012   
            
            
               SL
            
            
               Uradni list Evropske unije
            
            
               C 58/4
            
         Tožba, vložena 9. decembra 2011 – Evropska komisija proti Kraljevini Nizozemski
   (Zadeva C-635/11)
   2012/C 58/05
   Jezik postopka: nizozemščina
   
      Stranki
   
   
      Tožeča stranka: Evropska komisija (zastopnika: J. Enegren in M. van Beek)
   
      Tožena stranka: Kraljevina Nizozemska
   
      Predloga tožeče stranke
   
   Tožeča stranka predlaga,
   
               —
            
            
               naj se ugotovi, da je Kraljevina Nizozemska s tem, da ni sprejela vseh zakonov in drugih upravnih predpisov, ki so potrebni za zagotovitev, da imajo delavci v primeru družbe, nastale s čezmejno združitvijo, ki ima registriran sedež na Nizozemskem, v obratih te družbe, ki se nahajajo v drugih državah članicah, enaka upravičenja izvrševanja pravic do soodločanja, kot so zagotovljene delavcem na Nizozemskem, kršila svoje obveznosti iz člena 16(2), prvi stavek, (b) drugi del stavka, Direktive Evropskega parlamenta in Sveta 2005/56/ES z dne 26. oktobra 2005 o čezmejnih združitvah kapitalskih družb (1);
            
         
               —
            
            
               Kraljevini Nizozemski naj se naložijo stroški postopka.
            
         
      Tožbeni razlogi in bistvene trditve
   
   Iz člena 16(2)(b) Direktive 2005/56/ES je razvidno, da mora biti v nacionalnem pravu države članice, v kateri ima družba, ki je nastala s čezmejno združitvijo, registriran sedež, določeno, da imajo delavci v obratih družbe, ki je nastala s čezmejno združitvijo, ki se nahajajo v drugih državah članicah, v družbi, ki je nastala s čezmejno združitvijo enaka upravičenja izvrševanja pravic do soodločanja, kot so zagotovljena delavcem v tisti državi članici, v kateri ima ta nova družba registriran sedež.
   Zato mora nacionalno pravo za prenos Direktive urediti vse situacije, predvidene v členu 16(2) Direktive.
   To se na Nizozemskem ni zgodilo.
   
      (1)  UL L 310, str. 1.